આ જ તો જોઈતું હતું મોદી વિરુદ્ધના રાજકારણીઓને. મોદીને ર૦૧૪ની ચૂંટણીમાં માત્ર હિન્દુઓએ જ નહીં મુસ્લિમો, દલિતો, અન્ય લઘુમતીઓ-સૌ કોઈએ ખોબો ભરી ભરીને વોટ આપ્યા. લોકસભામાં કમ્ફર્ટેબલ બહુમતી હોવાને કારણે મોદીએ માત્ર પોતાના જોર પર અનેક નવા નિર્ણયો અમલમાં મૂક્યા. એનડીએ માત્ર નામની જ રહી. વાજપેયીજીએ એનડીએના સાથી પક્ષોને ખુશ કરવા જે સમાધાનો કરવાં પડતાં તે મોદીએ નથી કરવાં પડતાં. આજે નહીં તો કાલે રાજ્યસભામાં પણ ભાજપની બહુમતી આવી જશે એટલે હજુ વધારે મોટાં કામો મોદીસાહેબ કરી શકવાનાં છે એવી આપણને ખાતરી છે અને એવો વિપક્ષોને ભય છે.